**IZVORI FINANSIRANJA I PRAG RENTABILITETA**

**Vrste i izvori finansiranja preduzeća**

Prema roku raspoloživosti izvora, finansiranje preduzeća se može podeliti na:

* ***Kratkoročno***čiji izvori su raspoloživi u roku do jedne godine. Ovaj vid finansiranja se po pravilu sme koristiti samo za ulaganja u obrtna sredstva.
* ***Srednjoročno***finansiranje se obavlja u roku od jedne do pet godina. Ono predstavlja pogodan oblik za srednjoročna ulaganja u osnovna sredstva.
* ***Dugoročno****finansiranje* je ono čiji je rok duži od 5 godina i ono je najpogodniji izvor finansiranja u osnovna sredstva.

Prema svom poreklu izvori finansiranja se dele na:

* ***Interne***koje je ostvarilo samo preduzeće (amortizacija, zadržana dobit, rezerve )
* ***Eksterne***poput emisije kratkoročnih ili dugoročnih hartija od vrednosti (HOV) ili uzimanja kredita.

Prema vlasništvu izvori finansiranja mogu biti:

* ***Sopstveni***(neročni) i
* ***Tuđi***(ročni)

**PRAG RENTABILITETA (prelomna tačka)**

**Prelomna tačka** predstavlja onaj obim aktivnosti (obim proizvodnje i prodaje, može biti iskazan i količinski i vrednostno) na kome se izjednačavaju ukupni prihodi sa ukupnim troškovima. Na tom nivou rentabilnost preduzeća jednaka je nuli. Na tom nivou preduzeće je pokrilo fiksne troškove i do tog momenta nastale varijabilne troškove.

Prelomna tačka je onaj obim aktivnosti na kom se neto rezultat je jednak nuli.

Da bismo mogli da primenjujemo prelomnu tačku, moraju biti ispunjene određene pretpostavke:

* Prelomna tačka je instrument za kratkoročno planiranje i kontrolu
* Analiza prelomne tačke podrazumeva podelu troškova na fiksne i varijabilne
* Zasniva se na pretpostavkama o pavolinijskom kretanju troškova i prihoda
* Varijabilni troškovi se kreću proporcionalno obimu aktivnosti
* Fiksni troškovi su konstantni za izabrani raspon aktivnosti
* Obim proizvodnju jednak je obimu prodaje – ova pretpostavka ne odgovara realnosti. Možemo da izračunamo prelomnu tačku i kada dolazi do promene obima.

RENTABILNOST Prag rentabilnosti predstavlja tačku u kojoj su troškovi i prodajna vrednost istovetne, to je onaj kapacitet na kom nastaje ili prestaje pozitivno poslovanje preduzećanje. Prag rentabilnosti se zove i prelomna tačka. Sve dok se ne postigne prag rentabilnosti preduzeće posluje u zoni gubitka, a kada se ostvari prelomna tačka, nastaje dobitak!
Prag rentabilnosti je obim proizvodnje ili prodaje gde se ukupan prihod izjednačava sa ukupnim troškovima, tj. gde je cena jednaka prosečnim ukupnim troškovima.
Prag rentabilnosti je obim proizvodnje ili prodaje gde je profit jednak nuli i naziva se još i prelomna tačka poslovanja ili tačka apsolutnog rentabiliteta.

DOMAĆI:Pročitajte lekciju I ispričajte je u destetak rečenica(ako ste u mogućnosti slobodno se poslužite I internetom) I vas domaći mi možete poslati na moj mejl pavic.darko@esloznica.rs .Ako imate neke nedoumice kontaktirajte me preko Vibera.